यता बाराको जीतपुर सिमरा उपमहानगरपालिका वडा नं ११ का किसान परमानन्द चौधरीले आफ्नो र आफ्ना केही छिमेकी किसानको मकै बालीमा पनि यस्तो समस्या देखिएको बताए । विशेष गरी बन्नी, ड्ेरगन, श्रेस्ता, सिपी ८ सय ३८ आदि हाईब्रिड मकै लगाएका किसानको मकै बालीमा यस्तो समस्या देखिएको छ । यसरी समस्या परेका पर्सा बाराका अधिकांश किसानले बाराको जीतपुर बजारका बीउ बिजन पसलबाट मकैको बीउ किनेका थिए । क्षेत्रीय कृषि अनुसन्धान केन्द्र परवानीपुरका प्रमुख तथा कृषि वैज्ञानिक तुफेल अख्तरले यस बर्ष लामो समय शीतलहर चलेको र त्यति बेला शीतलहरको मारमा मकै बाली परेको हुन सक्ने बताउनुभयो ।
